CELEX: 31984S0925
Language: el
Date: 1984-04-04 00:00:00
Title: Απόφαση αριθ. 925/84/ΕΚΑΧ της Επιτροπής της 4ης Απριλίου 1984 για την τροποποίηση της απόφασης αριθ. 3717/83/ΕΚΑΧ σχετικά με την καθιέρωση, για τις επιχειρήσεις σιδήρου και χάλυβα και τους εμπόρους χάλυβα, πιστοποιητικού παραγωγής και συνοδευτικού εγγράφου των παραδόσεων ορισμένων προϊόντων

Avis juridique important

|

31984S0925

Απόφαση αριθ. 925/84/ΕΚΑΧ της Επιτροπής της 4ης Απριλίου 1984 για την τροποποίηση της απόφασης αριθ. 3717/83/ΕΚΑΧ σχετικά με την καθιέρωση, για τις επιχειρήσεις σιδήρου και χάλυβα και τους εμπόρους χάλυβα, πιστοποιητικού παραγωγής και συνοδευτικού εγγράφου των παραδόσεων ορισμένων προϊόντων  

Επίσημη Εφημερίδα αριθ. L 095 της 05/04/1984 σ. 0022 - 0022 Ισπανική ειδική έκδοση: Κεφάλαιο 13 τόμος 16 σ. 0012  Πορτογαλική ειδική έκδοση : Κεφάλαιο 13 τόμος 16 σ. 0012 

***** ΑΠΟΦΑΣΗ αριθ. 925/84/ΕΚΑΧ ΤΗΣ ΕΠΙΤΡΟΠΗΣ  της 4ης Απριλίου 1984  για την τροποποίηση της απόφασης αριθ. 3717/83/ΕΚΑΧ σχετικά με την καθιέρωση, για τις επιχειρήσεις σιδήρου και χάλυβα και τους εμπόρους χάλυβα, πιστοποιητικού παραγωγής και συνοδευτικού εγγράφου των παραδόσεων ορισμένων προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,  Μετά από σύμφωνη ομόφωνη γνώμη του Συμβουλίου και διαβούλευση με τη συμβουλευτική επιτροπή,  Εκτιμώντας τα ακόλουθα:  - το άρθρο 13 εδάφιο 1 της απόφασης 3717/83/ΕΚΑΧ της Επιτροπής (1) προβλέπει ότι κατά παρέκκλιση από τις διατάξεις των άρθρων 4 και 6, οι παραδόσεις των προϊόντων που αναφέρονται στο παράρτημα Ι, που πραγματοποιούνται από την 1η μέχρι και τις 15 Ιανουαρίου 1984, δεν απαιτούν την έκδοση πιστοποιητικού παραγωγής ή/και συνοδευτικού εγγράφου·  - το άρθρο 13 εδάφιο 2 προβλέπει ότι οι παραδόσεις αυτές θα τακτοποιηθούν το αργότερο στις 31 Ιανουαρίου 1984·  - οι προθεσμίες που είναι απαραίτητες για την εκτύπωση και την προμήθεια των πιστοποιητικών παραγωγής και των συνοδευτικών εγγράφων στις επιχειρήσεις σιδήρου και χάλυβα δεν επιτρέπουν την ταυτόχρονη και ενιαία εφαρμογή σ' όλα τα κράτη μέλη των άρθρων 4 και 6 της απόφασης 3717/83/ΕΚΑΧ στις 16 Ιανουαρίου 1984 ·  - είναι λοιπόν αναγκαίο να παραταθεί η προθεσμία που προβλέπεται στο άρθρο 13 εδάφιο 1 μέχρι τις 31 Ιανουαρίου 1984·  - είναι σκόπιμο, επίσης, να παραταθεί και η προθεσμία τακτοποίησης που προβλέπεται στο άρθρο 13 εδάφιο 2 μέχρι τις 16 Φεβρουαρίου 1984,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 13 της απόφασης 3717/83/ΕΚΑΧ τροποποιείται όπως ακολουθεί:  1. Στο εδάφιο 1 η ημερομηνία «15 Ιανουαρίου 1984» αντικαθίσταται από τη ημερομηνία «31 Ιανουαρίου 1984».  2. Στο εδάφιο 2 η ημερομηνία «31 Ιανουαρίου 1984» αντικαθίσταται από την ημερομηνία «16 Φεβρουαρίου 1984».  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση εφαρμόζεται από τις 16 Ιανουαρίου 1984.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 4 Απριλίου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 373 της 31. 12. 1983, σ. 9.